CELEX: 32013R0725
Language: fi
Date: 2013-07-26 00:00:00
Title: Komission täytäntöönpanoasetus (EU) N:o 725/2013, annettu 26 päivänä heinäkuuta 2013 , ammoniumkloridin hyväksymisestä lisäaineena märehtijöiden, kissojen ja koirien ruokinnassa (hyväksynnän haltija BASF SE)  ETA:n kannalta merkityksellinen teksti

27.7.2013   
            
            
               FI
            
            
               Euroopan unionin virallinen lehti
            
            
               L 202/17
            
         KOMISSION TÄYTÄNTÖÖNPANOASETUS (EU) N:o 725/2013,
   annettu 26 päivänä heinäkuuta 2013,
   ammoniumkloridin hyväksymisestä lisäaineena märehtijöiden, kissojen ja koirien ruokinnassa (hyväksynnän haltija BASF SE)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.
            
         
               (2)
            
            
               Ammoniumkloridi hyväksyttiin direktiivin 70/524/ETY mukaisesti käytettäväksi lisäaineena kissojen ja koirien ruokinnassa ilman määräaikaa ja määräajalla kaikkien lemmikkieläinten ruokinnassa kissoja ja koiria lukuun ottamatta komission direktiivillä 86/525/ETY (3). Kyseinen lisäaine merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.
            
         
               (3)
            
            
               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee ammoniumkloridin uudelleenarviointia lisäaineena kissojen ja koirien ruokinnassa ja kyseisen asetuksen 7 artiklan mukaisesti uutta käyttötapaa märehtijöiden ruokinnassa ja jossa pyydettiin, että lisäaine luokiteltaisiin lisäaineluokkaan ”teknologiset lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 24 päivänä toukokuuta 2012 antamassaan lausunnossa (4), että ammoniumkloridilla ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, ihmisten terveyteen tai ympäristöön. Se totesi ammoniumkloridin olevan voimakas virtsan happamuuden lisääjä ja katsoi, että sen käyttäminen lisäaineena märehtijöiden, kissojen ja koirien ruokinnassa johtaa eläinten virtsan pH-arvon alenemiseen. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               Ammoniumkloridin arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen lisäaineen käyttö tämän asetuksen liitteessä esitetyn mukaisesti olisi hyväksyttävä.
            
         
               (6)
            
            
               Koska turvallisuuteen liittyvät syyt eivät edellytä hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua uusien hyväksynnästä aiheutuvien vaatimusten noudattamiseen.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksyntä
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”muut eläintuotantoon vaikuttavat lisäaineet” kuuluva liitteessä tarkoitettu ammoniumkloridi eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Siirtymätoimenpiteet
   Sallitaan liitteessä eritellyn kissojen ja koirien ruokinnassa käytettävän lisäaineen ja sitä sisältävän rehun, joka on valmistettu ja varustettu merkinnöillä ennen 16 päivää elokuuta 2015 niiden sääntöjen mukaisesti, jotka olivat voimassa ennen 16 päivää elokuuta 2013, saattaminen markkinoille ja käyttö, kunnes varastot loppuvat.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä heinäkuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 268, 18.10.2003, s. 29.
   
      (2)  EYVL L 270, 14.12.1970, s. 1.
   
      (3)  EYVL L 310, 5.11.1986, s. 19.
   
      (4)  EFSA Journal 2012; 10(6):2738.
   
      LIITE
      
                  Lisä-aineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: muut eläintuotantoon vaikuttavat lisäaineet (virtsan pH-arvon alentaminen).
                  
               
            
                  4d8
               
               
                  BASF SE
               
               
                  Ammoniumkloridi
               
               
                  
                               
                           
                           
                              
                                 Lisäaineen koostumus
                              
                              Ammoniumkloridi ≥ 99,0 %
                              (kiinteässä muodossa)
                           
                        
                               
                           
                           
                              
                                 Tehoaineen kuvaus
                              
                              
                                           
                                       
                                       
                                          Ammoniumkloridi ≥ 99,0 %
                                       
                                    
                                           
                                       
                                       
                                          NH4Cl CAS-numero: 12125-02-9
                                       
                                    
                                           
                                       
                                       
                                          Natriumkloridi ≤ 0,5 %
                                       
                                    
                                           
                                       
                                       
                                          Valmistettu kemiallisen synteesin avulla
                                       
                                    
                        
                               
                           
                           
                              
                                 Analyysimenetelmä
                                  (1)
                              
                              Ammoniumkloridipitoisuuden määrittäminen lisäaineesta: titraus natriumhydroksidilla (Euroopan farmakopean monografia 0007) tai hopeanitraatilla (JECFA:n monografia ammoniumkloridista).
                           
                        
               
                  Märehtijät
               
               
                  —
               
               
                  —
               
               
                  10 000 korkeintaan kolmen kuukauden ajan
                  5 000 kolmen kuukauden ajan ylittävällä ajalla
               
               
                  
                              1.
                           
                           
                              Lisäaine sekoitetaan rehuseokseen esiseoksena.
                           
                        
                              2.
                           
                           
                              Turvallisuus: käsittelyn aikana on käytettävä hengityssuojaa, suojalaseja ja -käsineitä sekä suojaavaa vaatetusta.
                           
                        
                              3.
                           
                           
                              Eri lähteistä saatava ammoniumkloridi ei saa ylittää sallittua enimmäismäärää märehtijöiden täysrehussa.
                           
                        
               
                  16. elokuuta 2023
               
            
                  Kissat ja koirat
               
               
                  5 000
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx.